למזלם של הגרמנים, ב-16 במאי הפכו גודריאן ורומל את תוכנית המערכה הגרמנית לבלתי רלוונטית באמצעות יוזמות מקומיות שלהם. הם הפרו את הפקודות שניתנו להם והתקדמו במהירות מערבה לאחר שהבקיעו את החזית הצרפתית. רומל חצה את הנהר סמבר בלה-קאטו, כמאה קילומטרים מנקודת החציה שלו בדינאן. ואילו גודריאן הגיע למארל שעל הנהר אן, כשמונים קילומטרים מסדאן. גודריאן עורר את זעמו של מפקדו הישיר, אוואלד פון קלייסט, עד שהאחרון הגיע אל מפקדתו בבוקר ה-17 במאי והודיע לו כי הוא מפוטר. מפקד קבוצת הארמיות, גרד פון רונדשטט, סירב לאשר את הפיטורין. לבסוף נמסר העניין להכרעת מפקד הארמייה ה-12, וילהלם ליסט, שהציע פשרה שהתקבלה על דעת שני הצדדים. גודריאן לא יורשה להמשיך להתקדם, אך אושר לו לבצע "סיור אלים" בכוח מוגבל. גודריאן פירש הנחיה זו באופן חופשי, ונע מערבה לבצע את "הסיור האלים" עם שתיים מתוך שלוש הדיוויזיות שלו.
במהלך ה-19 במאי המשיכו הכוחות הגרמניים בתנועה מערבה, הכו בדיוויזיות הבריטיות ה-18 וה-23, כבשו את אמיין והבטיחו ראש גשר מעבר לנהר הסום על יד העיר אבוויל, בבודדם את הבריטים, הצרפתים, ההולנדים והבלגים בצפון. באותו הערב יכלו היחידות הקדמיות של דיוויזיית הפאנצר ה-2 לראות את המקום בו נשפך הסום אל תעלת למאנש.
ב-24 במאי התקיפה דיוויזיית הפאנצר ה-10 את קאלה. במהלך ה-25 במאי התכוונה דיוויזיית הפאנצר ה-1 להתקיף את דנקרק, אך היטלר הורה לה לעצור.
ב-1 ביוני 1940 הפך הקורפוס ל"קבוצת הפאנצר גודריאן", שכללה את הקורפוס הממונע ה-39 (דיוויזיות הפאנצר ה-1, וה-2, והדיוויזיה הממונעת ה-29) ואת הקורפוס ה-41 (דיוויזיות הפאנצר ה-6, וה-8, והדיוויזיה הממונעת ה-20).
"קבוצת הפאנצר גודריאן" פעלה במבצע אדום תחת קבוצת ארמיות A בגזרה המזרחית, וכבשה את בלפור בסמיכות לגבול השווייצרי, שם נפגשה עם הארמייה השביעית בפיקוד גנרל פרידריך דולמן, ובכך כיתרה את כל קבוצת הארמיות השלישית הצרפתית (שכללה את הארמיות השנייה, השלישית, החמישית, והשמינית), וב-22 ביוני קיבלה את כניעתם.
ב-16 בנובמבר 1940 פורק הקורפוס באופן רשמי, ו"קבוצת הפאנצר גודריאן" הפכה לקבוצת הפאנצר השנייה.
סדר הכוחות.
המערכה בפולין.
במערכה בפולין כלל הקורפוס את היחידות הבאות:
המערכה בצרפת.
במערכה על צרפת כלל הקורפוס את היחידות הבאות:
ליריקה
ליריקה (באנגלית: Lyrics) היא אוסף מילים שיוצרות שיר, אשר בדרך כלל מורכב מבתים ופזמון. כותב הליריקה הוא פזמונאי. המילים ליצירה מוזיקלית מורחבת כמו אופרה, עם זאת, בדרך כלל מכונות לברית והכותב שלהן, לבריתן. המשמעות של המילים יכולה להיות מפורשת או משתמעת מהן. חלק מהמילים הן מופשטות, כמעט בלתי מובנות, ובמקרים כאלה, ההסבר שלהן מדגיש את הצורה, הביטוי והסימטריה של הביטוי.
אטימולוגיה.
ליריק נובע מהמילה הלטינית λυρικός (lyrikós), צורת התואר של נבל. היא הופיעה לראשונה באנגלית באמצע המאה ה-16 בהתייחסות לתרגום של הנרי הווארד את יצירותיו של פרנסיסקו פטרך והסונטות שלו. השירה הלירית היוונית הוגדרה על ידי האופן שבו שרים אותה בליווי הנבל או קיטארה, בניגוד לאפוסים המזומרים הרשמיים או הקינות הנלהבות יותר בליווי החליל. האופי האישי של רבים מהבתים של תשעת המשוררים הליריים הובילו למה שאנו מכירים כיום כ"שירה לירית" אך המובן היווני המקורי- מילים שנוצרו למוזיקה- בסופו של דבר הובילו לשימוש בהן כ"ליריקה", הופיעו לראשונה ב"מילון למונחים מוזיקליים" ב-1876 של סיר ג'ון סטיינר ובארטת. הם עשו שימוש במילה כיחיד מהותי: "לירית, שירה או בית ריק שנועד להיעשות שימוש בו למטרת מוזיקה או לשיר אותו". עד שנות ה-30, השימוש הנוכחי ב"ליריקה" החל, וזהו הסטנדרט מאז שנות ה-50.
פואמות כליריקה.
ההבדלים בין פואמה ושיר עשויים להיות פחות משמעותיים היכן שבית מוכוון למוזיקה, עד כדי כך שכל הבחנה הופכת לא אפשרית. זה מוכר אולי בדרך שבה לשירים מוכרים יש מילים.
עם זאת, ייתכן שהבית נכתב לפני המנגינה שלו (כמו במקרה של "Rule Britannia" שנכתב למוזיקה, ו"And did those feet in ancient time" אשר הפך להמנון "ירושלים"), או המנגינה עלולה ללכת לאיבוד עם הזמן אך המילים שורדות, ומותאמות להן מספר מנגינות שונות (הדבר נפוץ במיוחד במזמורים ובלאדות).
יש מגוון רחב של סיווגים אפשריים להתרבות (תחת המנון, בלדה, בלוז, מקהלה, שיר עממי, תפילה, ליברטו, שיר ערש, שירי לכת, שיר הלל, רוחני ועוד). שירי ילדים יכולים להיות שירים, או חרוזים: הטווח אינו מעיד על הבחנה. גאזאל הוא צורה מושרת שנחשבת בעיקר פיוטית. ראו גם סוגי שירה של ראפ, ושורשים של מוזיקת ההיפ-הופ.
בדומה לכך, פסקה דרמטית עשויה בדרך כלל להישפט (במיטבה) כשירה, אך לא בהיקף של פואמות (ראה ערך פסקה דרמטית).
בתקופת הבארוק (ראה המוזיקה הקלאסית בתקופת הבארוק), מנגינות והמילים שלהן היו פרוזה. במקום שורות מזווגות הם מורכבים ממשפטים רטוריים או פסקאות אשר בנויים ממחוות פתיחה, הגברה (לעיתים מציג המשכיות), וסיום (המציג קצב), למשל, באפילוג הגרמני "German Vordersatz- Fortspinnung- Epilog":
המפנה.
במילים של מוזיקה פופולרית "המפנה" הוא מילה, לעיתים קרובות כינוי, "שבו התייחסות משתנה בהתאם למי שמדבר, מתי ואיפה" כמו למשל: "אני", "אתה", שלי", "שלנו". לדוגמה, מי הוא ה"שלי" של "הדור שלי"?
זכויות יוצרים ותמלוגים.
נכון לעכשיו, קיימים אתרי אינטרנט רבים המציעים רשימה של מילים לשירים. הצעה זו, עם זאת, היא שנויה במחלוקת, שכן חלק מהאתרים כוללים מילים לשירים אשר מוגנים בזכויות יוצרים ללא הרשות המוצעות לקורא ללא רשות של בעל הזכויות. האגודה האמריקאית להוצאה לאור של מוזיקה (MPA), המייצגת את חברות המוזיקה, יצאה בקמפיין משפטי נגד אתרים כאלה בחודש דצמבר 2005, נשיא האגודה, לורן קייזר, אמר כי המילים המפורסמות באופן חופשי באתרי אינטרנט הן "בלתי חוקיות לחלוטין" ורצה כי חלק ממפעילי האתרים ישבו בכלא על כך.
רישיונות עבור מילים לשירים ניתן להשיג בצפון אמריקה באמצעות אחת משני התוכנות: "Gracenote Inc." או "LyricFind". החברה הראשונה שמספקת מילים לשירים באופן חוקי הייתה Yahoo!, מהר אחריה הופיעו MetroLyrics ו-Lyrics.com. אתרים רבים נוספים למילים לשירים החלו לספק רשימה של המילים באופן חוקי, כמו למשל "SongMeanings" ו"LyricWiki".
אתרי אינטרנט המתחרים זה בזה ומספקים מילים לשירים מציגים תוכן שאינו חוקי, יוצרים אתגרים סביב החוקיות והדיוק של המילים. בניסיון האחרון להפסיק את התופעה של אתרי האינטרנט הללו, בית משפט פדרלי הורה לאתר LiveUniverse, רשת של אתרים המנוהלת על ידי השותף המייסד של מייספייס בראד גרינספאן, להפסיק את הפעלת ארבעת האתרים המציעים מילים לשירים ללא רישיון.
מחקר אקדמי.
ניתן ללמוד ליריקה מנקודת מבט אקדמית. לדוגמה, חלק מהמילים עשויות להיחשב צורה של פרשנות חברתית. מילים לעיתים מכילות נושאים פוליטיים, חברתיים, כלכליים - וגם אלמנטים של אסתטיקה - וכך יכולות לייצג מסרים תרבותיים משמעותיים שמטרתם לתקשר. מסרים אלו יכולים להיום מפורשים, או משתמעים דרך מטאפורה או סמליות. מילים יכולות גם להיות מנותחות ביחס לתחושת אחדות (או חוסר האחדות) שיש להן עם התמיכה במוזיקה. ניתוח המתבסס על גוונים וניגוד הן דוגמאות מסוימות. פרופסור לשעבר של אוקספורד במחלקה לשירה, כריסטופר ריקס, פרסם ניתוח מפורסם בשם "Dylan's Visions of Sin", ניתוח מעמיק ואופייני לריקס, של המילים של בוב דילן. ריקס נותן אזהרה כי ללמוד את השירה והמילים במקביל למוזיקה הייתה עשויה להביא להישג קריטי הרבה יותר מסובך. כלומר ההמלצה שלו היא ללמוד את המילים בנפרד מהמוזיקה, מהמנגינה.
חיפוש מילות שירים במנועי חיפוש.
חיפוש מילות שירים הוא בין השימושים הנפוצים למנועי חיפוש. דו"ח שפורסם ב-2009 על ידי McAfee, מצא כי חיפושים בהקשר לליריקה וחיפושים המכילים את המילה "חינם" הם בעלי הסיכויים הגבוהים ביותר להשיג תוצאות מסוכנות במנועי חיפוש, הן במונחים של סיכון ממוצע של התוצאות וסיכון מרבי של כל תוצאה.
החל מסוף שנת 2014, גוגל שינתה את דפי תוצאות החיפוש שלה כדי לכלול את מילות השיר. כאשר משתמשים מחפשים את שם השיר, גוגל יכולה להציג את המילים ישירות בדף תוצאות החיפוש.
גחן אנגולי
גחן אנגולי (שם מדעי: "Genetta angolensis") הוא מין של גחן החי בערבות וסוואנות אפריקה במדינות: אנגולה, מלאווי, הרפובליקה הדמוקרטית של קונגו, מוזמביק, טנזניה, זמביה וזימבבואה. מין זה הוא נפוץ ואיננו מגיע לסכנת הכחדה.
מאפיינים.
אורכו של הגחן 44–48 ס"מ, זנבו מגיע ל-38–43 ס"מ והוא בעל פרווה צהובה מנומרת כמו רוב הגחנים והזנב מפוספס בטבעות. הוא מומחה בטיפוס על עצים ויש לו טפרים גדולים העוזרים לו להיאחז בענפים. הוא יוצא בעיקר בלילה ויש לו עיניים ואוזניים גדולות יחסית ואף מוארך.
הגחן הוא צייד ליילי של טרף קטן כמו חרקים, עופות ויונקים קטנים והוא יאכל גם פירות.
לגחן זה תפוצה נרחבת והוא אינו בסכנת הכחדה.
ArtCyclopedia
ArtCyclopedia (ארט-ציקלופדיה) הוא מסד נתונים מקוון לאמנות יפה מוזיאונית, שנוסד בקנדה בידי ג'ון מיילון.
הארט-ציקלופדיה עוסקת רק באמנות הנגישה דרך רשת האינטרנט, וכוללת דירוגים, קישורים ומידע מכ-2,900 אתרי אמנות, על יותר מ-9,000 אמנים נודעים וקרוב ל-160,000 יצירות אמנות.
מנוע החיפוש של הארט-ציקלופדיה מאפשר איתור יצירות אמנות לפי שם האמן, שם העבודה, שם המוזיאון או גלריית האמנות בהם מוצגת היצירה, וכן מידע מבתי מכירות פומביות.
שבט האפאצ'י
בלז'יצה